لابوبو

لابوبو (بالنݣليزية: Labubu، وبالشينوية: 拉布布) هي سلسلة د لعب محشوة قابلة للجمع صمّمها الرسام من هونكونݣ كاسينڭ لونڭ، وهي جزء من عالم خيالي سميتو The Monsters.

اللعب ديال لابوبو كتتباع أساساً من طرف الشركة الشينوية بوب مارت، وكتخرج غالباً ف علب مفاجئة (Blind Box) اللي ما كتعرفش شنو الشخصية اللي فيها حتى تفتحها.

السلسلة ولات مشهورة بزاف ف آسيا الشرقية وجنوب شرق آسيا خصوصاً من 2024، وولات من أشهر شخصيات الألعاب القابلة للجمع ف العالم.

 التاريخ 
شخصية لابوبو تصمّمت من طرف الفنان كاسينغ لونغ، اللي تزاد ف 1972 وتربّى ف هولندا ومن بعد سكن ف بلجيكا.

الفكرة ديال الشخصية جات من القصص والأساطير الإسكندنافية اللي كان كيعجبوه وهو صغير.

أول دمى لابوبو خرجو ف 2015 من شركة هاو تو وورك، ولكن الشهرة الكبيرة جات ف 2019 ملي بدات الشراكة مع بوب مارت.

حتى لـ2025 خرجو أكثر من 300 نسخة مختلفة من لابوبو، ووصل ثمن بعض النسخ النادرة لمئات الآلاف ديال الدولارات ف المزادات.

 التصميم والشخصيات 
لابوبو كيتوصف كوحش صغير فروي عندو عيون كبار، ودنين كبار، وتسعود سنان حادّين كيعطيوه ضحكة شيطانية ولكن لطيفة.

كاينين شخصيات أخرى ف نفس القبيلة سميتها The Monsters بحال:
 موكوكو (Mokoko)
 باتو (Pato)
 سبوكي (Spooky)
 تيكوكو (Tycoco)
 زيمومو (Zimomo)

 علب مفاجئة 
معظم دمى لابوبو كيتباعو ف علب مغلوقة عشوائية (Blind Box)، فين المشتري ما كيعرفش شنو الشخصية اللي غادي يلقى حتى يفتح العلبة.

 الشعبية والتأثير الثقافي 
لابوبو ولات تراند كبير ف 2024 ملي عضوة بلاكبينك ليسا بانِت بحاملة مفاتيح لابوبو، وهاد الشي نشر الموضة ف آسيا.

بعض الناس بداو يعتاقِدو بلي صورة لابوبو كتجيب الحظ، وداروها ف تمائم وتاتو.

 الجدل والمنع 
ظهرو بزاف ديال النسخ المقلدة اللي كيتسمّاو "Lafufu"، وانتشرت نظريات مؤامرة كتربطها بالشياطين، ولكن الخبراء كيقولو بلي التصميم مستوحى من الفولكلور الأوروبي فقط.

 التأثير ف الإعلام 
لابوبو ظهرت حتى ف مسلسل South Park ف الحلقة Wok Is Dead لسنة 2025.

 مصادر 

تصنيف:لوعاب